PARLAMENTUL ROMÂNIEI

Amendamente la inițiativa legislativă B88/2023

|  |  |  |  |
| --- | --- | --- | --- |
| Nr. crt. | Forma inițiatorului | Amendamentul | Justificare |
| 1. | Lege pentru modificarea și completarea Legii 286/2009 privind Codul Penal | Lege pentru modificarea și completarea unor norme penale ce reglementează infracțiuni contra libertății și integrității sexuale | Titlul are ca obiect rezumarea măsurilor de drept penal propuse în această inițiativă legislativă. Astfel, inițiativa își propune să sancționeze mai drastic actele sexuale cu minori și să completeze normele penale de la articolul 220 și de la articolul 222 din Codul penal. |
| 2. | - | Articolul 1. (1) Articolul 220 din Legea nr. 286/2010 privind Codul penal, publicat în Monitorul Oficial al României nr. 510/2009, cu modificările și completările ulterioare, se modifică și va avea următorul cuprins:Articolul 220. Actul sexual cu un minor(1) Raportul sexual, actul sexual oral sau anal, precum și orice alte acte de penetrare vaginală sau anală comise cu un minor cu vârsta între 13 și 15 ani se pedepsesc cu închisoarea de la 15 la 25 ani.(2) Fapta prevăzută în alin. (1), săvârșită asupra unui minor care nu a împlinit vârsta de 13 ani, se pedepsește cu închisoarea de la 25 la 30 ani și interzicerea exercitării unor drepturi.(3) Fapta prevăzută în alin. (1), comisă de un major cu un minor cu vârsta între 15 și 18 ani, se pedepsește cu închisoarea de la 25 la 30 de ani și interzicerea exercitării unor drepturi dacă:a) minorul este membru de familie al majorului;b) minorul se află în îngrijirea, ocrotirea, educarea, paza sau tratamentul făptuitorului sau acesta a abuzat de poziția sa recunoscută de încredere sau de autoritate asupra minorului ori de situația deosebit de vulnerabilă a acestuia, ca urmare a unui handicap psihic sau fizic ori ca urmare a unei situații de dependență;c) fapta a pus în pericol viața minorului;d) a fost comisă în scopul producerii de materiale pornografice.(4) Fapta prevăzută în alin. (1) și (2) se pedepsește cu închisoarea de la 25 la 30 ani și interzicerea exercitării unor drepturi, atunci când:a) minorul este membru de familie;b) minorul se află în îngrijirea, ocrotirea, educarea, paza sau tratamentul făptuitorului sau acesta a abuzat de poziția sa recunoscută de încredere sau de autoritate asupra minorului;c) fapta a pus în pericol viața minorului;d) a fost comisă în scopul producerii de materiale pornografice.(5) Faptele prevăzute în alin. (1) și alin. (2) nu se sancționează dacă diferența de vârstă nu depășește 3 ani.(6) Tentativa la infracțiunile prevăzute în alin. (1)-(4) se pedepsește. | Această modificare își propune să sporească limitele speciale ale pedepselor de la articolul 220 din Codul penal. |
| 3. | - | (2) Articolul 221 din Legea nr. 286/2010 privind Codul penal, publicat în Monitorul Oficial al României nr. 510/2009, cu modificările și completările ulterioare, se modifică și va avea următorul cuprins:Articolul 221. Coruperea sexuală a minorilor(1) Comiterea unui act de natură sexuală, altul decât cel prevăzut în art. 220, împotriva unui minor care nu a împlinit vârsta de 13 ani, precum și determinarea minorului să suporte ori să efectueze un astfel de act se pedepsesc cu închisoarea de la 15 la 25 ani.(2) Pedeapsa este închisoarea de la 25 la 30 ani și interzicerea exercitării unor drepturi, atunci când:a) minorul este rudă în linie directă, frate sau soră;b) minorul se află în îngrijirea, ocrotirea, educarea, paza sau tratamentul făptuitorului;c) fapta a fost comisă în scopul producerii de materiale pornografice.d) fapta a pus în pericol viața minorului.(3) Actul sexual de orice natură săvârșit de un major în prezența unui minor care nu a împlinit vârsta de 13 ani se pedepsește cu închisoare de la 2 ani la 7 ani.(4) Determinarea de către un major a unui minor care nu a împlinit vârsta de 13 ani să asiste la comiterea unor acte cu caracter exhibiționist ori la spectacole sau reprezentații în cadrul cărora se comit acte sexuale de orice natură, precum și punerea la dispoziția acestuia de materiale cu caracter pornografic se pedepsesc cu închisoare de la 1 an la 5 ani.(5) Faptele prevăzute în alin. (1) nu se sancționează dacă diferența de vârstă nu depășește 4 ani.(6) Tentativa la infracțiunile prevăzute în alin. (1) și (2) se pedepsește. | pedepse ridicate propuse |
| 4. | 1. Art. 222 Cod penal - Racolarea minorilor în scopuri sexuale - se modifică și va avea următorul conținut:(1) Fapta persoanei majore de a-i propune unui minor care nu a împlinit vârsta de 16 ani sa se întâlnească, în scopul comiterii unui act dintre cele prevăzute în art. 220 sau art. 374, inclusiv atunci când propunerea a fost făcută prin mijloacele de transmitere la distanță, se pedepsește cu închisoare se pedepsește cu închisoare de la 15 la 25 de ani și interzicerea exercitării unor drepturi.(2) Fapta persoanei majore de a-i propune unui minor care nu a împlinit vârsta de 16 ani să se întâlnească, în scopul comiterii unui act dintre cele prevăzute in art. 221, inclusiv atunci când propunerea a fost făcută prin mijloacele de transmitere la distanță, se pedepsește cu închisoare de la 15 la 25 de ani și interzicerea exercitării unor drepturi. | (3) Articolul 222 din Legea nr. 286/2010 privind Codul penal, publicat în Monitorul Oficial al României nr. 510/2009, cu modificările și completările ulterioare, se modifică și va avea următorul cuprins:Articolul 222. Racolarea minorilor în scopuri sexuale(1) Fapta majorului de a îi propune unui minor care a împlinit vârsta de 16 ani să se întâlnească, în scopul comiterii unui act dintre cele prevăzute în articolul 220, articolul 221 sau articolul 374, inclusiv atunci când propunerea a fost făcută prin mijloacele de transmitere la distanță, se pedepsește cu închisoare de la 10 la 15 de ani și interzicerea exercitării unor drepturi.(2) Fapta majorului de a îi propune unui minor care nu a împlinit vârsta de 16 ani să se întâlnească, în scopul comiterii unui act dintre cele prevăzute în articolul 220, articolul 221 sau articolul 374, inclusiv atunci când propunerea a fost făcută prin mijloacele de transmitere la distanță, se pedepsește cu închisoare de la 15 la 25 de ani și interzicerea exercitării unor drepturi.(3) Faptele de la alineatele (1) și (2) se pedepsesc cu închisoare de la 25 la 30 de ani când:a) minorul este membru de familie;b) minorul se află în îngrijirea, ocrotirea, educarea, paza sau tratamentul făptuitorului sau acesta a abuzat de poziția sa recunoscută de încredere sau de autoritate asupra minorului;c) minorului i s-a propus darea de bunuri sau de bani pentru a consimți la faptele de la articolele 220, 221 și 374. | Pentru mai multă precizie juridică. |
|  | - | Articolul 2. Prezenta lege intră în vigoare la data publicării în Monitorul Oficial al României. | Necesitatea acestei legi impune instantaneu includerea ei în legislație. |